turjo4nis/wikipedia-bn-dump-20250701 huggingface dataset:
অঁরি লা ফোঁতেন

অঁরি লা ফোঁতেন (; ২২শে এপ্রিল, ১৮৫৪ - ১৪ই মে, ১৯৪৩), ছিলেন একজন আন্তর্জাতিক খ্যাতিসম্পন্ন বেলজীয় আইনজীবী এবং আন্তর্জাতিক শান্তি ব্যুরোর প্রধান। তিনি ১৯১৩ সালে শান্তিতে নোবেল পুরস্কার লাভ করেন।

প্রাথমিক জীবন এবং শিক্ষা 
লা ফোঁতেন ১৮৫৪ সালের ২২ এপ্রিল বেলজিয়ামের রাজধানী ব্রাসেলস্‌-এ জন্মগ্রহণ করেন।

রচনাবলী 
অঁরি লা ফোঁতেন আইন এবং সালিশের উপর বেশ কিছু পুস্তক রচনা করেছেন:
 লে দ্রোয়া এ দে ওবলিগাসিওঁ দেজঁত্রপ্রনর দ্য ত্রাভো প্যুবলিক (Les droits et des obligations des entrepreneurs de travaux publics; "গণপূর্ত খাতের উদ্যোক্তাদের অধিকার ও কর্তব্যসমূহ") (১৮৮৫)
 ত্রেতে দ্য লা কোঁত্রফাসোঁ (Traité de la contrefaçon, "জাল দ্রব্যের উপরে নিবন্ধ") (১৮৮৮)
 পাজিক্রিজি আঁতেরনাসিওনাল (Pasicrisie internationale, "আন্তর্জাতিক আইনবিদ্যা সঙ্কলন")(১৯০২)
 বিবলিওগ্রাফি দ্য লা পে এ দ্য লার্বিত্রাজ (Bibliographie de la Paix et de l'Arbitrage, "শান্তি ও সালিশি সংক্রান্ত গ্রন্থপঞ্জি") (১৯০৪)
- এছাড়াও তিনি লা ভি আঁন্তেরনাসিওনাল-এর প্রতিষ্ঠাতা।

আরও দেখুন 
 শান্তিকর্মীদের তালিকা

টীকা

তথ্যসূত্র 
  রচনাবলী।

বহিঃসংযোগ 
 Nobel Committee information on La Fontaine 
 www.nobel-winners.com information about Henri La Fontaine - the above Wikipedia article (or an earlier version of it) is based on text from this source, which is licensed under the GFDL.
 
 

১৮৫৪-এ জন্ম
১৯৪৩-এ মৃত্যু
বেলজিয়ামের বিজ্ঞানী
ব্রাসেলস থেকে মানুষ
বেলজীয় নোবেল বিজয়ী
ব্রাসেলস ফ্রি বিশ্ববিদ্যালয়ের প্রাক্তন শিক্ষার্থী
আন্তঃ-সংসদীয় ইউনিয়ন
পুস্তক-বিবরণীবিদ
নোবেল শান্তি পুরস্কার বিজয়ী পুরুষ
নোবেল শান্তি পুরস্কার বিজয়ী
যতীন্দ্রমোহন বাগচী

যতীন্দ্রমোহন বাগচী (২৭ নভেম্বর ১৮৭৮ – ১ ফেব্রুয়ারি ১৯৪৮) ছিলেন একজন বাঙালি কবি ও সম্পাদক।

শৈশব 

যতীন্দ্রমোহন নদিয়া জেলার জমশেরপুরে জমিদার পরিবারে জন্মগ্রহণ করেন। তার পৈতৃক নিবাস বলাগড় গ্রাম, হুগলি। তিনি তার প্রথম ডিগ্রি কলকাতার ডাফ কলেজ (বর্তমান স্কটিশ চার্চ কলেজ) থেকে নিয়েছিলেন।

কর্মজীবন 
যতীন্দ্রমোহন সারদাচরণ মিত্রের ব্যক্তিগত সচিবরূপে কর্মজীবন শুরু করেন। পরে কলকাতা কর্পোরেশনে নাটোর মহারাজের ব্যক্তিগত সচিব ও জমিদারির সুপারিনটেন্ডেন্ট পদে এবং কর কোম্পানি ও  এফ.এন গুপ্ত কোম্পানির ব্যবস্থাপক হিসেবে কাজ করেন।

সাহিত্য জীবন 
যতীন্দ্রমোহন বহু সাহিত্যিক পত্রিকায় গঠনমূলক অবদান রেখেছেন। ১৯০৯ থেকে ১৯১৩ পর্যন্ত মানসী পত্রিকার সম্পাদক ছিলেন। ১৯২১ এবং ১৯২২ সালে তিনি যমুনা পত্রিকার যুগ্ন সম্পাদক হিসেবে কাজ করেন। ১৯৪৭ থেকে ১৯৪৮ পূর্বাচল পত্রিকার মালিক এবং সম্পাদক ছিলেন। তার রচনায় তার সমকালীন রবীন্দ্র সাহিত্যের প্রভাব লক্ষ্য করে যায়। তাকে রবীন্দ্র পরবর্তী বাংলা সাহিত্যের একজন প্রধান সাহিত্যিক হিসেবে বিবেচনা করে হয়। বাগচি ১৯৪৮ সালের ১লা ফেব্রুয়ারি মৃত্যুবরণ করেন।

পল্লী-প্রীতি যতীন্দ্রমোহন বাগচীর কবিমানসের একটি প্রধান বৈশিষ্ট্য। "পথের পাঁচালী"র বিভূতিভূষণ বন্দ্যোপাধ্যায় ও কবি জীবনানন্দ দাশের মত তার কাব্যবস্তু নিসর্গ-সৌন্দর্যে চিত্ররূপময়। গ্রাম বাঙলার শ্যামল স্নিগ্ধ রূপ উন্মোচনে তিনি প্রয়াসী হয়েছেন। গ্রাম জীবনের অতি সাধারণ বিষয় ও সুখ-দুঃখ তিনি সহজ সরল ভাষায় সহৃদয়তার সংগে তাৎপর্যমণ্ডিত করে প্রকাশ করেছেন।

সাহিত্যকর্ম

সংকলিত কবিতা 
তার কাব্যগ্রন্থসমূহের মধ্যে আছেঃ
 লেখা (১৯০৬), 
 রেখা (১৯১০), 
 অপরাজিতা (১৯১৫), 
 বন্ধুর দান (১৯১৮), 
 জাগরণী (১৯২২), 
 নীহারিকা (১৯২৭) 
 মহাভারতী (১৯৩৬)
 কাব্যমালঞ্চ
 নাগকেশর,
 পাঞ্চজন্য,
 পথের সাথী প্রভৃতি।

কবিতা 
 কাজলাদিদি
 শ্রিকল
 অন্ধ বধূ
 হাট

উপন্যাস 
 পথের সাথী

তথ্যসূত্র 

১৮৭৮-এ জন্ম
১৯৪৮-এ মৃত্যু
ভারতীয় কবি
বাঙালি কবি
নদিয়া জেলার ব্যক্তি
স্কটিশ চার্চ কলেজের প্রাক্তন শিক্ষার্থী
বাঙালি লেখক
ভারতীয় পুরুষ কবি
বাঙালি পুরুষ কবি
পশ্চিমবঙ্গের কবি
২০শ শতাব্দীর ভারতীয় কবি
১৯শ শতাব্দীর ভারতীয় কবি
কলকাতার লেখক
শার্ল রিশে

চার্লস রিচেট () (২৫শে আগস্ট ১৮৫০ – ৪ঠা ডিসেম্বর ১৯৩৫) ছিলেন একজন ফরাসি শারীরবিজ্ঞানী। তিনি বিষম অতিপ্রতিক্রিয়া  (অ্যানাফিল্যাক্সিস) নিয়ে গবেষণার জন্য ১৯১৩ সালে চিকিৎসাবিজ্ঞানে নোবেল পুরস্কার লাভ করেন।

রচনাবলী 

রিশে পরামনোবিদ্যা বিষয় নিয়ে গবেষণা করেন; যেগুলো তিনি 'ত্রেতে দ্য মেতাপ্‌সিশিক (Traité de Métapsychique, ১৯২২), নোত্র সিজিয়েম সঁস (Notre Sixième Sens; ১৯২৮), লাভনির এ লা প্রেমোনিসিওঁ (L'Avenir et la Prémonition; ১৯৩১) এবং লা গ্রঁদ এসপেরঁস (La grande espérance; ১৯৩৩) গ্রন্থগুলিতে বর্ণনা করেছেন।

তার অন্যান্য কাজের মধ্যে রযেছে:
 Richet, C. Traité de métapsychique (Paris, F. Alcan, 1922)।
 Maxwell, J & Richet, C. Metapsychical phenomena: methods and observations (London : Duckworth, 1905)।

আরও দেখুন

টীকা

বহিঃসংযোগ 

 Short biography and bibliography in the Virtual Laboratory of the Max Planck Institute for the History of Science
 Richet's Dictionnaire de physiologie (1895–1928) as fullscan from the original
 Charles Robert Richet photo
 Charles Richet Biography on Nobel Prize website
 Short biography  by Nandor Fodor on SurvivalAfterDeath.org.uk with links to several articles on psychical research

১৮৫০-এ জন্ম
১৯৩৫-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ফরাসি শারীরবিজ্ঞানী
ফরাসি নোবেল বিজয়ী
সেন্ট পিটার্সবার্গ অ্যাকাডেমি অফ সায়েন্সেসের সংশ্লিষ্ট সদস্য
ফরাসি বিজ্ঞান একাডেমির সদস্য
২০০৪ গ্রীষ্মকালীন অলিম্পিকে বাংলাদেশ

বাংলাদেশ গ্রিসের এথেন্সে অনুষ্ঠিত ২০০৪ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৪ সদস্যের ক্রীড়াবিদ দল প্রেরণ করে।

অ্যাথলেটিকস

পুরুষ

শ্যুটিং

পুরুষ

সাঁতার

পুরুষ

মহিলা

কর্মকর্তার 
 প্রেসিডেন্ট: লেফটেন্যান্ট জেনারেল হাসান মাসুদ চৌধুরী
 সেক্রেটারি জেনারেল: জাফর ইমাম

তথ্যসূত্র 

২০০৪ গ্রীষ্মকালীন অলিম্পিকে দেশসমূহ
২০০৪
২০০৪-এ বাংলাদেশের ক্রীড়া
২০০৪-এ বাংলাদেশী ক্রীড়া
বছর অনুযায়ী গ্রীষ্মকালীন অলিম্পিকে বাংলাদেশ
যতীন্দ্রনাথ সেনগুপ্ত

যতীন্দ্রনাথ সেনগুপ্ত (২৬ জুন ১৮৮৭ - ১৭ সেপ্টেম্বর ১৯৫৪) ছিলেন বাংলা ভাষার একজন কবি ও লেখক।

জন্ম ও শিক্ষাজীবন
যতীন্দ্রনাথ সেনগুপ্তের জন্ম পশ্চিমবঙ্গের পূর্ব বর্ধমান জেলার পাতিলপাড়ায় মাতুলালয়ে। পৈতৃক নিবাস পশ্চিমবঙ্গের নদীয়া জেলায় শান্তিপুরের অদূরে হরিপুর গ্রামে।
তিনি ১৯১১ সালে হাওড়ার শিবপুর ইঞ্জিনিয়ারিং কলেজ থেকে স্নাতক পাশ করেন।

কর্মজীবন
ইঞ্জিনিয়ারিং পাস করে নদীয়া জেলা বোর্ড ও পরে কাশিমবাজার রাজ স্টেটে কাজ করেন।

সাহিত্যজীবন
পেশাগত জীবনে তিনি ছিলেন প্রকৌশলী এবং নদীয়া জেলা বোর্ড ও কাশিমবাজার স্টেটে তিনি ওভারসীয়ার হিসেবে কাজ করেন। বাংলা কাব্যকে তিনি সনাতন ভাবালুতা ও রহস্যময়তার নিগড় থেকে মুক্ত করতে যত্নবান ছিলেন। সেজন্য বাংলা কাব্যকে অবাস্তব কল্পনার জগৎ থেকে কঠোর বাস্তবে নিয়ে আসার ক্ষেত্রে তাকে একজন পথিকৃৎ বলা চলে। বোধগম্যতার কারণেই তার কাব্যে ব্যাঙ্গের সুর তীব্র এবং কাব্যের নামকরণও তাই ভিন্নধর্মী।

কবিতাবলি
 অনুপূর্বা(১৯৪৬)
 মরুমায়া (১৯৩০)
 সায়ম (১৯৪০)
 ত্রিযামা (১৯৪৮)
 কাব্য পরিমিতি (১৯৩১)
 মরীচিকা (১৯২৩)
 মরুশিখা (১৯২৭)
 নিশান্তিকা (১৯৫৭) 
প্রভৃতি তার কাব্যগ্রন্থ শেষ বয়সে ম্যাকবেথ, হ্যামলেট, ওথেলো, শ্রীমদ্ভগবদগীতা, কুমারসম্ভব  ইত্যাদির অনুবাদ কাজে আত্মনিয়োগ করেছিলেন।

তথ্যসূত্র

১৮৮৭-এ জন্ম
১৯৫৪-এ মৃত্যু
বাঙালি কবি
স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর পুরুষ লেখক
বাঙালি হিন্দু
বাঙালি লেখক
বাঙালি পুরুষ কবি
বাংলা ভাষার কবি
বাংলা ভাষার লেখক
২০শ শতাব্দীর ভারতীয় কবি
পশ্চিমবঙ্গের লেখক
আলফ্রেড ওয়ের্নার

আলফ্রেড ওয়ের্নার (১২ ডিসেম্বর ১৮৬৬ - ১৫ নভেম্বর ১৯১৯) ছিলেন একজন সুইস রসায়নবিদ যিনি ইটিএইচ জুরিখ-এর শিক্ষার্থী এবং জুরিখ বিশ্ববিদ্যালয়-এ অধ্যাপক। ট্রানজিশন মেটাল কমপ্লেক্সের অষ্টভূমি কনফিগারেশনের প্রস্তাব দেওয়ার জন্য তিনি ১৯১৩ সালে রসায়নে নোবেল পুরস্কার লাভ করেন। ওয়ার্নার আধুনিক সমন্বয় রসায়নের ভিত্তি তৈরি করেছিলেন। তিনিই প্রথম 'অজৈব রসায়নবিদ' যিনি এই পুরস্কার বিজয়ী হন এবং ১৯৭৩ সাল পর্যন্ত একমাত্র।

জীবনী 
ওয়ার্নার ১৮৬৬ সালে মুলহাউস, আলসেসে জন্মগ্রহণ করেছিলেন (যা তখন ফ্রান্সের অংশ ছিল, কিন্তু যা ১৮৭১ সালে জার্মানি দ্বারা সংযুক্ত করা হয়েছিল)। তিনি রোমান ক্যাথলিক হিসেবে বেড়ে ওঠেন। তিনি ছিলেন একজন ফাউন্ড্রি কর্মী জিন-অ্যাডাম ওয়ার্নার এবং তার দ্বিতীয় স্ত্রী সালোমে জিনেট ওয়ার্নারের চতুর্থ এবং শেষ সন্তান, যিনি একটি ধনী পরিবার থেকে জন্মগ্রহণ করেছিলেন। তিনি জুরিখের সুইস ফেডারেল ইনস্টিটিউটে (পলিটেকনিকাম) রসায়ন অধ্যয়নের জন্য সুইজারল্যান্ড যান, কিন্তু যেহেতু এই ইনস্টিটিউট ১৯০৯ পর্যন্ত ডক্টরেট প্রদানের ক্ষমতা পায়নি, তাই ১৮৯০ সালে ওয়ার্নার জুরিখ বিশ্ববিদ্যালয় থেকে আনুষ্ঠানিকভাবে ডক্টরেট পেয়েছিলেন। প্যারিসে পোস্টডক্টরাল অধ্যয়নের পরে, তিনি সুইস ফেডারেল ইনস্টিটিউটে ফিরে আসেন (১৮৯২)। ১৮৯৩ সালে তিনি জুরিখ বিশ্ববিদ্যালয়ে চলে যান, যেখানে তিনি ১৮৯৫ সালে অধ্যাপক হন। ১৮৯৪ সালে তিনি সুইস নাগরিক হন।

তার শেষ বছরে, তিনি একটি সাধারণ, প্রগতিশীল, ডিজেনারেটিভ ধমনী, বিশেষ করে মস্তিষ্কে ভুগছিলেন, বছরের পর বছর অতিরিক্ত মদ্যপান এবং অতিরিক্ত পরিশ্রমের কারণে। তিনি জুরিখের একটি মানসিক হাসপাতালে মারা যান।

তথ্যসূত্র

বহিঃসংযোগ 
 Biography at Nobelprize.org
 The Nobel Prize in Chemistry 1913 - short article about his work on the linkage of atoms in molecules by which he has thrown new light on earlier investigations and opened up new fields of research especially in inorganic chemistry.

১৮৬৬-এ জন্ম
১৯১৯-এ মৃত্যু
মলহাউস থেকে মানুষ
অজৈব রসায়নবিদ
আলজাসীয়-জার্মান মানুষ
নোবেল বিজয়ী রসায়নবিদ
সুইজারল্যান্ডীয় নোবেল বিজয়ী
ইটিএইচ জুরিখের প্রাক্তন শিক্ষার্থী
সুইজারল্যান্ডীয় রসায়নবিদ
পর্যায় সারণীর সাথে জড়িত ব্যক্তি
জুরিখ বিশ্ববিদ্যালয়ের প্রাক্তন শিক্ষার্থী
নারো পা

নারো পা বা নারোপাদ বা নড়পাদ (১০১৬–১১০০) একজন ভারতীয় বৌদ্ধ মহাসিদ্ধ ছিলেন।

নাম 
গ্যুসেপ তুচ্চি একটি সংস্কৃত পুঁথি সম্পাদনা করতে গিয়ে প্রাকৃত শব্দ নারো পা এবং একটি সংস্কৃত ঘেঁষা শব্দ নারোপাদ খুঁজে পান। পরমার্থসংগ্রহ নামক একটি সংস্কৃত পুঁথিতে নড়পাদ নামক শব্দটি পাওয়া যায়। তিব্বতীরা তাদের ভাষায় তার নাম না-রো-পা, না-রো-পান-ছেন, না-রো-তা-পা প্রভৃতি রাখেন।

জীবনী 
নারোপা একটি ব্রাহ্মণ পরিবারে জন্মগ্রহণ করেন। পিতার মাতার ইচ্ছাতে তিনি এক ব্রাহ্মণ কন্যাকে বিবাহ করতে বাধ্য হলেও আট বছর বিবাহিত জীবনের পর তিনি বৌদ্ধ ধর্ম গ্রহণ করে ২৮ বছর বয়সে নালন্দা বিশ্ববিদ্যালয়ে সূত্র ও তন্ত্র শিক্ষার জন্য ভর্তি হন। এরপর তিনি মহাসিদ্ধ তিলো পার নিকটে গিয়ে বারো বছর ধরে মহামুদ্রা তত্ত্ব শিক্ষালাভ করেন। নারো পা তার শিক্ষা তিব্বতী অনুবাদক তথা বৌদ্ধ পণ্ডিত মার-পা-ছোস-ক্যি-ব্লো-গ্রোসকে দিয়ে যান। এই বৌদ্ধ পণ্ডিত ফুল্লহারী নামক স্থানে তার শেষ জীবন অতিবাহিত করে ৮৫ বছর বয়সে মারা যান।

স্বীকৃতি 
তিব্বতী বৌদ্ধধর্মের কাগ্যু ধর্মসম্প্রদায় নারো পাকে এক গুরুত্বপূর্ণ শিক্ষক হিসেবে মনে করে। তাদের মতে, তিলো পার কাছ থেকে নারো পা ছয়টি যোগ সম্বন্ধে জ্ঞানলাভ করে হয়ে তার ছাত্র মার-পা-ছোস-ক্যি-ব্লো-গ্রোসকে দান করেন যা র্জে-ব্ত্সুন-মি-লা-রাস-পার মাধ্যমে তিব্বতীদের কাছে পৌছয়। নারো পাকে চুরাশি মহাসিদ্ধদের মধ্যে একজন বলেও বর্ণনা করা হয়ে থাকে।

আরও পড়ুন 
 The Life and Teaching of Naropa by Herbert V Gunther. Shambhala Publications 1999 Massachusetts. 
 The Life of Marpa the Translator, Seeing Accomplishes All. Tsang Nyon Heruka Translated by the Nalanda Translation Committee. Shambhala Publications 1995 Boston.  (pbk.)
 The Life Story of Naropa by Kenpo Chodrak Rinpoche. Published in Kagyu Life International No's 3 & 4,1995 San Francisco.
 The Golden Kagyu Garland, A History of the Kagyu Lineage, adapted by Bruce Tarver. Published in Buddhism Today Issue 15, 2005
 2nd Dalai Lama. Tantric Yogas of Sister Niguma, Snow Lion Publications, 1st ed. U. edition (May 1985),  (10),  (13)
 Naropa  by Satyananda Giri. Strategic Publishing Group, 2011.

পাদটীকা

তথ্যসূত্র 

১০১৬-এ জন্ম
১১০০-এ মৃত্যু
মহাসিদ্ধ
কাগ্যু
ভারতীয় বৌদ্ধ
বোধিসত্ত্ব
তিব্বতের ইতিহাস
১১শ শতাব্দীর ভারতীয় দার্শনিক
শহীদ কাদরী

শহীদ কাদরী (১৪ আগস্ট ১৯৪২ - ২৮ আগস্ট ২০১৬) ছিলেন বাংলাদেশি কবি ও লেখক। তিনি ১৯৪৭-পরবর্তীকালের বাঙালি কবিদের মধ্যে উল্লেখযোগ্য যিনি নাগরিক-জীবন-সম্পর্কিত শব্দ চয়নের মাধ্যমে বাংলা কবিতায় নাগরিকতা ও আধুনিকতাবোধের সূচনা করেছিলেন। তিনি আধুনিক নাগরিক জীবনের প্রাত্যহিক অভিব্যক্তির অভিজ্ঞতাকে কবিতায় রূপ দিয়েছেন। দেশপ্রেম, অসাম্প্রদায়িকতা,  বিশ্ববোধ এবং প্রকৃতি ও নগর জীবনের অভিব্যক্তি তার কবিতার ভাষা, ভঙ্গি ও বক্তব্যেকে বৈশিষ্ট্যায়িত করেছে। শহর এবং তার সভ্যতার বিকারকে তিনি ব্যবহার করেছেন তার কাব্যে। তার কবিতায় অনুভূতির গভীরতা, চিন্তার সুক্ষ্ণতা ও রূপগত পরিচর্যার পরিচয় সুস্পষ্ট।

তার প্রকাশিত কাব্যগ্রন্থ চারটি। ১৯৭৩ সালে বাংলা কবিতায় অবদানের জন্য তিনি বাংলা একাডেমি পুরস্কার অর্জন করেন। ২০১১ সালে ভাষা ও সাহিত্য বিভাগে বাংলাদেশের সর্বোচ্চ বেসামরিক পুরস্কার একুশে পদক লাভ করেন।

প্রাথমিক জীবন 
শহীদ কাদরী ১৯৪২ সালের ১৪ আগস্ট তৎকালীন ব্রিটিশ ভারতের (বর্তমানে ভারত) রাজধানী কলিকাতা শহরের পার্ক সার্কাসে জন্ম নেন এবং কলিকাতা শহরে তার শৈশব কাটান। পরবর্তীতে ১৯৫২ সালের দিকে দশ বছর বয়সে তিনি পূর্ব পাকিস্তানের (বর্তমানে বাংলাদেশ) রাজধানী ঢাকায় চলে আসেন। এরপর প্রায় তিন দশক তিনি ঢাকা শহরে অবস্থান করেন এবং ১৯৭৮ সাল থেকে প্রবাসজীবন শুরু করেন। তিনি বার্লিন, লন্ডন, বোস্টন এবং মৃত্যুর পূর্ব পর্যন্ত নিউইয়র্কে বসবাস করেছেন।

সাহিত্য জীবন 
এগারো বছর বয়সে ১৯৫৩ সালে তিনি ‘পরিক্রমা’ শিরোনােম তার প্রথম কবিতা রচনা করেন যা মহিউদ্দিন আহমদ সম্পাদিত ‘স্পন্দন’ কাগজে ছাপা হয়েছিল। এরপর ‘জলকন্যার জন্য' শিরোনামে কবিতা লিখেন, এবং একই কাগজে ছাপতে দেন। এভাবে নিয়মিত অনিয়মিতভাবে তার কবিতা লেখা চলতে থাকে। পঁচিশ বছর বয়সে ১৯৬৭ সালে ছাপা হয় তার প্রথম কাব্যগ্রন্থ উত্তরাধিকার। এরপর ১৯৭৪ সালে তোমাকে অভিবাদন প্রিয়তমা, কোথাও কোনো ক্রন্দন নেই এবং প্রবাসে থাকাকালীন সময়ে রচিত কবিতা নিয়ে ২০০৯ সালে কাব্যগ্রন্থ আমার চুম্বনগুলো পৌঁছে দাও প্রকাশিত হয়।

তার প্রকাশিত গ্রন্থ সংখ্যা চারটি এবং এই গ্রন্থে সন্নিবেশিত কবিতার সংখ্যা ১২২টি। পরবর্তীতে তিনি আরও চারটি কবিতা লিখেন যার তিনটি ছাপা হয় কালি ও কলম সাহত্যি পত্রিকায় আর একটি প্রথম আলো ঈদ সংখ্যায়; এবং সব মিলিয়ে তার কবিতা সংখ্যা ১২৬টি।

গ্রন্থতালিকা

কাব্য
 উত্তরাধিকার (১৯৬৭) 
 তোমাকে অভিবাদন, প্রিয়তমা (১৯৭৪) 
 কোথাও কোনো ক্রন্দন নেই (১৯৭৮) 
 আমার চুম্বনগুলো পৌঁছে দাও (২০০৯)

সংকলন
 শহীদ কাদরীর কবিতা 
 তোমার জন্যে

মৃত্যু 
২০১৬ সালের ২৮ আগস্ট নিউ ইয়র্কের নর্থ শোর বিশ্ববিদ্যালয় হাসপাতালে চিকিৎসাধীন অবস্থায় স্থানীয় সময় সকাল ৮টা ২০ মিনিটে ৭৪ বছর বয়সে তিনি মৃত্যুবরণ করেন।

তথ্যসূত্র 

১৯৪২-এ জন্ম
২০১৬-এ মৃত্যু
বাঙালি কবি
বাংলাদেশী কবি
কবিতায় বাংলা একাডেমি সাহিত্য পুরস্কার বিজয়ী‎
ভাষা ও সাহিত্যে একুশে পদক বিজয়ী
বৃক্কের রোগে মৃত্যু
মিরপুর শহীদ বুদ্ধিজীবী কবরস্থানে সমাধিস্থ
২০শ শতাব্দীর বাংলাদেশী কবি
২১শ শতাব্দীর বাংলাদেশী কবি
২০শ শতাব্দীর পুরুষ লেখক
বাঙালি লেখক
মযহারুল ইসলাম কবিতা পুরস্কার বিজয়ী
বাংলাদেশী পুরুষ কবি
একুশে পদক বিজয়ী
২১শ শতাব্দীর পুরুষ লেখক
বাংলা একাডেমি সাহিত্য পুরস্কার বিজয়ী
জুরিখ বিশ্ববিদ্যালয়

জুরিখ বিশ্ববিদ্যালয় (UZH, ), জুরিখ শহরে অবস্থিত সুইজারল্যান্ডের সর্ববৃহত্ বিশ্ববিদ্যালয় যার মোট শিক্ষর্থী সংখ্যা ২৬ হাজারেরও অধিক। এটি ১৮৩৩ সালে ধর্মতত্ত্ব, আইন, চিকিৎসা বিষয়ক মহাবিদ্যালয় এবং নতুন একটি বিভাগ দর্শন সংযুক্ত হয়ে প্রতিষ্ঠিত হয়।

বর্তমানে, এই বিশ্ববিদ্যালয়ে মানবিক, অর্থনীতি, ধর্মতত্ত্ব, আইন, চিকিৎসা, বিজ্ঞান এবং পশুরোগতত্ত্ব সংশ্লিষ্ট বিভিন্ন বিভাগ রয়েছে। এই প্রতিষ্ঠানটিতে সুইজারল্যান্ডের অন্য যেকোন বিশ্ববিদ্যালয়ের তুলনায় অনেক বেশি বিষয়ে শিক্ষার সুযোগ রয়েছে।

গ্যালারি

সংযুক্ত ইনিস্টিটিউট 
 সুইস ন্যাশনাল সুপারকম্পিউটিং সেন্টার

আরও দেখুন 
 শিক্ষার্থী অনুসারে বৃহত্তর বিশ্ববিদ্যালয়ের তালিকা, সুইজারল্যান্ড
 ইউরোপের আধুনিক বিশ্ববিদ্যালয়ের তালিকা (১৮০১-১৯৪৫)

পাদটীকা ও তথ্যসূত্র

বহিঃসংযোগ 

 Information for prospective students
 Official homepage 
 Official homepage in English 
 About the university (in German)
 About the University  (in English)
 Union of students' associations of the University of Zurich 
 The Ranking Forum of Swiss Universities

 
জুরিখ
১৮৩৩-এ প্রতিষ্ঠিত শিক্ষাপ্রতিষ্ঠান
জুরিখে ভবন এবং কাঠামো
১৮৩৩-এ প্রতিষ্ঠিত বিশ্ববিদ্যালয় ও কলেজ
সরকারি বিশ্ববিদ্যালয়
আন্তর্জাতিক শান্তি ব্যুরো

আন্তর্জাতিক শান্তি ব্যুরো (IPB) (), পৃথিবীর সবচেয়ে পুরাতন আন্তর্জাতিক শান্তি সংঘ যেটি ১৮৯১ সালে প্রতিষ্ঠিত হয়েছে।

এই প্রতিষ্ঠানটি ১৯১০ সালে "বিভিন্ন দেশের শান্তি সংস্থাগুলোর মধ্যে একটি মধ্যাস্থতাকারী হিসেবে [কর্মকাণ্ডের জন্য]" শান্তিতে নোবেল পুরস্কার লাভ করে। ১৯১৩ সালে এর 'প্রধান' হিসেবে কার্যকর অবদান রাখার জন্য অঁরি লা ফোঁতেন-ও শান্তিতে নোবেল পুরস্কার লাভ করেন। ২০১২ সাল পর্যন্ত, বিভিন্ন ক্ষেত্রে নোবেল পুরস্কার বিজয়ী আরো এগারো জন ব্যক্তিও এই প্রতিষ্ঠানের সদস্য হিসিবে অন্তর্ভুক্ত ছিলেন।

সভাপতি 
 Ernst Wolf: ১৯৬৩-১৯৭৪
 Seán MacBride: ১৯৭৪-১৯৮৫
 Bruce Kent: ১৯৮৫-১৯৯২
 Maj Britt Theorin: ১৯৯২-২০০০
 Cora Weiss: ২০০০-২০০৬
 Tomas Magnusson: ২০০৬-বর্তমান

আরও দেখুন 
 ফ্রেদ্রিক বায়ার
 এলি দ্যুকোমাঁ
 শার্ল-আলবের গোবা
 অঁরি লা ফোঁতেন
 যুদ্ধবিরোধী সংস্থা
 শান্তিকর্মীদের তালিকা

তথ্যসূত্র 
 Gobat, Albert, Développement du Bureau international permanent de la paix. Bern, 1910.
 Herz, Ulrich, The International Peace Bureau: History, Aims, Activities. Geneva, 1969.
 From Nobel Lectures, Peace 1901-1925, Editor Frederick W. Haberman, Elsevier Publishing Company, Amsterdam, 1972.

বহিঃসংযোগ 
 ওয়েব লিঙ্ক

১৮৯১-এ প্রতিষ্ঠিত
১৮৯১-এ প্রতিষ্ঠিত সংগঠন
নোবেল শান্তি পুরস্কার বিজয়ী সংস্থা
শান্তি সংগঠন
সুইজারল্যান্ডীয় নোবেল বিজয়ী
অনুত্তরযোগতন্ত্র

অণুত্তরযোগতন্ত্র বা ব্লা-না-মেদ-পা'ই-র্গ্যুদ () একটি বৌদ্ধ তন্ত্র বিশেষ।

তিব্বতী বৌদ্ধধর্ম 

র্ন্যিং মা ধর্মসম্প্রদায়ের মহাযোগযানকে অণুত্তরযোগতন্ত্রের সমতুল বলে ধরা হয়। তিব্বতী বৌদ্ধধর্মে গ্সার-মা বা নতুন অনুবাদ বৌদ্ধসম্প্রদায়গুলি চর্যাতন্ত্রযান, ক্রিয়াতন্ত্রযান, যোগতন্ত্রযান ও অণুত্তরযোগতন্ত্র এই চার ধরনের তন্ত্রের মধ্যে অণুত্তরযোগতন্ত্রকে সর্বোত্তম বলে মনে করে। এই তন্ত্র মহামুদ্রা তত্ত্বের সঙ্গে সম্পর্কিত। এই তন্ত্রের মাধ্যমেই গৌতম বুদ্ধ প্রজ্ঞা ও ধ্যানের মাধ্যমে বোধিলাভের পথের শিক্ষাদান করেছেন বলে গ্সার-মার গেলুগ ধর্মসম্প্রদায় মনে করেন। তিব্বতী বৌদ্ধধর্মে এই তন্ত্র উৎপত্তিক্রম ও সম্পন্নক্রম এই দুইটি স্তরে সাধনা করা হয়। ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত জাব-মো-নাং-দোন নামক বিখ্যাত তিব্বতী গ্রন্থে এই তন্ত্র সম্বন্ধে বিস্তৃত আলোচনা করা হয়েছে।

বিভাগ 

গুহ্যসমাজ, যমান্তক, চক্রসম্বর, হেবজ্র ও কালচক্র এই পাঁচ ধরনের অণুত্তরযোগতন্ত্র প্রধানত মহাযোগতন্ত্র, যোগিনীতন্ত্র ও অদ্বৈততন্ত্র এই তিন ভাগে বিভক্ত।

মহাযোগতন্ত্র 

পালযুগে উদ্ভূত মহাযোগতন্ত্রকে তিব্বতে ফা-র্গ্যুদ () বলা হয়। শাক্য ও কাগ্যু ধর্মসম্প্রদায়ের মতে এই তন্ত্র আনন্দদায়ক সচেতনতার অভ্যাসের ওপরে জোর দেয়। পরবর্তীকালে গেলুগ ধর্মসম্প্রদায় এই তন্ত্রকে মায়াকায়ার মাধ্যমে বুদ্ধত্বপ্রাপ্তির সাধন হিসেবে উল্লেখ করে। গুহ্যসমাজ ও যমান্তক এই তন্ত্রের দুইটি ভাগ।

যোগিনীতন্ত্র 

যোগিনীতন্ত্রকে তিব্বতে মা-র্গ্যুদ () বলা হয়। চক্রসম্বর, হেবজ্র ও চণ্ডমহারোষণ এই তিনটি তন্ত্র যোগিনীতন্ত্রের অন্তর্গত। এই তন্ত্রে তৃষ্ণার সদ্ব্যবহারের ওপর জোর দিয়ে প্রভাস্বরের উপর মনোযোগ নিবদ্ধ করা হয়।

অদ্বৈততন্ত্র 

এই তন্ত্রে ক্রোধ ও তৃষ্ণা উভয়কে অবিদ্যাকে প্রতিষেধকরূপে ব্যবহার করা হয়। কালচক্র এই তন্ত্রের একমাত্র উদহারণ, যদিও শাক্য ধর্মসম্প্রদায় হেবজ্রকেও এই তন্ত্রের অন্তর্গত করে।

তথ্যসূত্র

আরো পড়ুন 

 
 
 Tribe, Anthony (2000). "Tantric Texts: classification and characteristics" in Paul Williams and Anthony Tribe, Buddhist Thought: A Complete Introduction to the Indian Traditions (London and New York: Routledge, 2000), pp. 202–217
 
 Gyatso, Geshe Kelsang, Mahamudra Tantra: The Supreme Heart Jewel Nectar, Tharpa Publications (2005) 
 Gyatso, Geshe Kelsang, Tantric Grounds and Paths: How to Enter, Progress on, and Complete the Vajrayana Path, Tharpa Publications (1994) 
 Creation & Completion - Essential Points of Tantric Meditation, Sarah Harding, with a Commentary by Thrangu Rinpoche and Jamgon Kongtrul, 176 pp, Wisdom Publications, 

তন্ত্র
বজ্রযান
বৌদ্ধ তন্ত্র
বৃহদ্রথ

বৃহদ্রথ, বা মহারথ বৃহদ্রথ রাজবংশ নামক মগধ সাম্রাজ্যের প্রথমদিককার রাজবংশের প্রতিষ্ঠাতা। মহাভারত ও পুরাণ অনুসারে তিনি ছিলেন চেদীর কুরু রাজা বসুর পাঁচ পুত্রের মধ্যে জ্যেষ্ঠ ও তার মাতার নাম রাণী গিরিকা।শশীরেখা ছিলেন তার মেয়ে  এছাড়া ঋগ্বেদেও (I.36.18, X.49.6) বৃহদ্রাথের নাম পাওয়া যায়।

বৃহদ্রথের উত্তরাধিকারী 
সকল পুরাণেই বৃহদ্রথের উত্তরাধিকারী হিসাবে তার বোন আমনার নাম উল্লেখ করা হয়েছে। কুশাগ্র তার পুত্র ঋষভকে ক্ষমতা হস্তান্তর করেন। পুষ্পবন্ত (বা পুষ্যবন্ত বা পুণ্যবন্ত) ছিলেন কুশাগ্রর পুত্র। পুষ্পবন্ত তার পুত্র সত্যহিতকে (সত্যধৃত) ক্ষমতা কাছে হস্তান্তর করেন। সত্যহিতের পুত্র ছিলেন সুধানভান (বা সুধর্মন, ধনুশের ধর্মত্তম)। ধনুশ তার পুত্র সর্বকে (বা উর্জা, জাতু বা জাহু বা জন্তু) কাছে ক্ষমতা হস্তান্তর করেন। সর্ব তার পুত্র সম্ভবকে ক্ষমতা কাছে হস্তান্তর করেন। অগ্নি পুরাণ মতে, সম্ভব তার পুত্র জরাসন্ধকে কাছে ক্ষমতা হস্তান্তর করেন যিনি ছিলেন মহাভারতের মহান শক্তিশালী রাজা। কিন্তু অন্যান্য পুরাণে বংশগতির তালিকায় বৃহদ্রথকে হয় জন্তু ও জরাসন্ধ বা সম্ভব ও জরাসন্ধের মাঝামাঝি বলে উল্লেখ রয়েছে। জরাসন্ধ তার পুত্র সহদেবকে ক্ষমতা হস্তান্তর করেন যিনি কুরুক্ষেত্রের যুদ্ধে মৃত্যুবরণ করেন।

পদটীকা 

মগধ
মগধ রাজা
মহাভারতের চরিত্র
স্বয়ম্ভু রাধারমণ মন্দির

স্বয়ম্ভু শ্রীরাধারমণ মন্দির হল বৃন্দাবনের একটি পুরনো হিন্দু মন্দির। এই মন্দিরে কৃষ্ণকে "রাধারমণ" রূপে পূজা করা হয়। ১৫৪২ সাল নাগাদ গোপাল ভট্ট গোস্বামীর অনুরোধে এই মন্দির নির্মিত হয়। এই মন্দিরের কারুকার্য সুন্দর। গৌড়ীয় বৈষ্ণবদের কাছে এই মন্দির বিশেষ পবিত্র। এই মন্দিরে রাধার বিগ্রহের পাশে মন্দিরের মূল শালগ্রাম শিলাগুলি এখনও রাখা আছে।

ইতিহাস 
“রাধারমণ” কথার অর্থ “রাধার প্রেমিক”। প্রায় ৫০০ বছর আগে গোপাল ভট্ট গোস্বামী এই মন্দিরটি প্রতিষ্ঠা করেছিলেন।

চৈতন্য মহাপ্রভুর প্রয়াণের পর গোপাল ভট্ট গোস্বামী অত্যন্ত শোকগ্রস্থ হয়ে পড়েছিলেন। কথিত আছে, এই সময় তিনি স্বপ্নে তার প্রভুর দর্শন পান। স্বপ্নাদেশ অনুসারে তিনি নেপালে গিয়ে কালী-গণ্ডকী নদীতে স্নান করেন। নদীতে পাত্র ডোবানোর সময় তিনি কতকগুলি শালগ্রাম শিলা পেয়েছিলেন। তিনি শিলাগুলিকে নদীতে ফেলে দেন। কিন্তু দ্বিতীয়বার পাত্র ডোবানোর সময় আবার কিছু শালগ্রাম শিলা তার পাত্রে উঠে আসে। তিনি গুনে দেখেন মোট ১২টি শালগ্রাম শিলা তার পাত্রে উঠে এসেছে।

কথিত আছে, জনৈক ভক্ত এই শালগ্রাম শিলাগুলির জন্য কিছু পোশাক ও গয়না দান করতে ইচ্ছুক হন। কিন্তু শিলায় এগুলি নিবেদন করতে সম্মত হননি। আবার ভক্তের দান তিনি ফিরিয়েও দেননি। তাই দানসামগ্রীকে তিনি শিলাগুলির সঙ্গেই রেখে দিতেন। এক পূর্ণিমার সন্ধ্যায় শিলাগুলিকে পূজা করে তিনি একটি বেতের ঝুড়ি চাপা দিয়ে রাখতেন। রাতে সামান্য বিশ্রামের পর ভোরবেলা তিনি যমুনায় স্নান করতে যেনে। স্নান করে ঝুড়ি সরিয়ে শিলাগুলিকে পূজা করতে গিয়ে গোপাল ভট্ট গোস্বামী দেখেন সেখানে শিলার সগে একটি বংশীধারী কৃষ্ণমূর্তিও রয়েছে। শিলাগুলিকে গুণে তিনি দেখেন সেখানে ১২টির জায়গায় ১১টি শিলা ও একটি মূর্তি রয়েছে। ভক্তদের বিশ্বাস অনুসারে, দামোদর শিলা ত্রিভঙ্গানন্দ কৃষ্ণের রূপ ধারণ করেছিলেন। শালগ্রাম শিলা থেকে আপনাআপনি পূর্ণাঙ্গ মূর্তিতে রূপান্তরিত হওয়ার জন্য এই মূর্তিটিকে স্বয়ম্ভু রাধারমণ নামে ডাকা হয়। ভক্তরা এই বিগ্রহটিকে জাগ্রত মনে করেন। তাদের বিশ্বাস, রাধারমণ নির্দিষ্ট পরিবারকে তার দৈনিক সেবার সুযোগ দেন। এই ভাবেই “পাথর থেকে মূর্তিতে রূপান্তরিত হয়ে কৃষ্ণ তাঁর ভক্তের ইচ্ছা পূর্ণ করেছিলেন।”  রাধারমণের সঙ্গে সম্পর্কিত কিংবদন্তিটি কৃষ্ণভক্তিবাদে ঈশ্বর-মানব প্রণয় সম্পর্ক-সংক্রান্ত মতবাদের ইতিহাসে একটি গুরুত্বপূর্ণ অধ্যায় মনে করা হয়।

এই মন্দিরেই একটি আলাদা চত্বরে গোপাল ভট্ট গোস্বামীর সমাধি আছে। চৈতন্য মহাপ্রভুর ব্যবহৃত একটি বস্ত্রখণ্ডও এই মন্দিরে রক্ষিত আছে।

পাদটীকা 

মথুরা জেলার হিন্দু মন্দির
কৃষ্ণ মন্দির
রাধাকৃষ্ণ মন্দির
১৫৪২-এ ভারতে প্রতিষ্ঠিত
১৬শ শতাব্দীর হিন্দু মন্দির
গৌড়ীয় বৈষ্ণববাদ
বৃন্দাবন
রিচার্ড স্মোলি

রিচার্ড এরেট স্মোলি ছিলেন রাইস ইউনিভার্সিটির পদার্থবিজ্ঞান এবং রসায়নের একজন অধ্যাপক। তিনি ১৯৯৬ সালে রসায়নে নোবেল পুরস্কার লাভ করেন।

জীবনী 
স্মোলি ১৯৬৫ সালে মিশিগান বিশ্ববিদ্যালয় থেকে বিএসসি ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৭৩ সালে পিএইচডি ডিগ্রি লাভ করেন। তিনি শিকাগো বিশ্ববিদ্যালয় এ ডক্টরেটোত্তর গবেষণা সম্পন্ন করেন।

তথ্যসূত্র

বহিঃসংযোগ 
 Biography and Bibliographic Resources, from the Office of Scientific and Technical Information, United States Department of Energy
 The Richard E. Smalley Institute for Nanoscale Science and Technology - Rice University
 Smalley Group - Rice University 
 Official Press Release: 1996 Nobel Prize in Chemistry
 Brief autobiography  – From the Nobel Foundation website
 Nanotech pioneer, Nobel Laureate Richard Smalley dead at 62 – Rice University press release
 Carbon Nanotechnologies Inc.
 Interview: Nobel Prize Winner Dr. Richard Smalley  – PBS Online NewsHour, "The Future of Fuel: Advances in Hydrogen Fuel Technology"
 Energy: the 50-year Plan – Chemistry.org 
 Energy video of Richard Smalley – researchchannel.org
 Obituary by Harold Kroto, published in Angewandte Chemie

১৯৪৩-এ জন্ম
২০০৫-এ মৃত্যু
মার্কিন রসায়নবিদ
নোবেল বিজয়ী রসায়নবিদ
মার্কিন নোবেল বিজয়ী
লিউকিমিয়ায় মৃত্যু
ন্যানোপ্রযুক্তিবিদ
প্রিন্সটন বিশ্ববিদ্যালয়ের প্রাক্তন শিক্ষার্থী
হোপ কলেজের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
একরোন, ওহাইও থেকে মানুষ
রাইস বিশ্ববিদ্যালয়ের অনুষদ
মিশিগান বিশ্ববিদ্যালয়ের প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
টেক্সাসে ক্যান্সারে মৃত্যু
বর্ণালীবীক্ষণবিদ
আর্ভিং ল্যাংমিউয়র অ্যাওয়ার্ড বিজয়ী
গ্লেন টি. সিবোর্গ মেডেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য